PROJEKTS

Vēlamais izskatīšanas datums: Attīstības komitejā 14.05.2019.

domē - 28.05.2019.

Sagatavotājs un ziņotājs: Raitis Kubuliņš

Apstiprināti

ar Ādažu novada domes

28.05.2019. sēdes lēmumu

(protokols Nr.0 §00)

SAISTOŠIE NOTEIKUMI

Ādažu novadā

2019.gada 28.maijā Nr.XX

**Par koku ciršanu mežā Ādažu novada ciemu teritorijās**

*Izdoti saskaņā ar* [*Meža likuma*](https://likumi.lv/ta/id/2825-meza-likums)[*2*](https://likumi.lv/ta/id/2825-meza-likums#p8)*. panta ceturto daļu*

**I. Vispārīgie jautājumi**

1. Šie noteikumi nosaka:
	1. galveno ciršu kritērijus;
	2. atmežošanas ciršu kritērijus;
2. Šie noteikumi ir saistoši Ādažu novada ciemu teritorijās.

**II. Galveno ciršu kritēriji**

1. Kailcirte ir atļauta Ādažu novada ciemu teritorijās melnalkšņu, apšu un citu koku sugu audzēs, kurām nav noteikts cirtmeta vecums.
2. Kailcirte nav atļauta:
	1. teritorijās, kurās ar Ādažu novada domes lēmumu ir uzsākts vai ir spēkā esošs lokālplānojums, detālplānojums vai zemes ierīcības projekts, kas neparedz mežsaimniecisku darbību;
	2. teritorijās, kuras Ādažu novada teritorijas plānojumā noteiktas kā “Dabas un apstādījumu teritorijas”, izņemot šo noteikumu.punktā noteiktajās koku sugu audzēs;
	3. Ādažu ciema teritorijā, izņemot teritorijas daļās starp Ādažu aizsargdambi un Gauju;
	4. Kadagas ciemā teritorijā starp Iļķenes ceļu, Mežaparka ceļu, Kadagas ceļu un Gaujas upi zemes vienībās ar platību, kas ir mazāka par 2,0 ha;
	5. Baltezera ciema teritorijā.
3. Kailcirte ir atļauta Ādažu ciemā, Alderu ciemā, Ataru ciemā, Āņu ciemā, Birznieku ciemā, Divezeru ciemā, Eimuru ciemā, Garkalnes ciemā, Kadagas ciemā, Iļķenes ciemā un Stapriņu ciemā, izņemot 4.1., 4.2., 4.3., 4.4. apakšpunktā noteiktajos gadījumos.

**III. Atmežošanas ciršu kritēriji**

1. Koku ciršanu atmežošanas cirtē var sākt ne ātrāk kā 15 gadus pēc kailcirtes veikšanas un ja mežaudze ir atzīta par atjaunotu, izņemot:
	1. ja atmežošana saistīta ar valsts vai pašvaldības nozīmes infrastruktūras objektu būvniecību;
	2. vēja gāzto, slimību inficēto, kaitēkļu invadēto vai citādi bojāto koku ciršanu, kuras rezultātā izveidojas izcirtums.

**IV. Noslēguma jautājums**

1. Ādažu novada būvvalde kontrolē šo noteikumu ievērošanu un neievērošanas gadījumā sastāda aktu, kuru nosūta Valsts mežu dienestam administratīvās lietvedības ierosināšanai.

Domes priekšsēdētājs Māris Sprindžuks

**PASKAIDROJUMA RAKSTS**

Ādažu novadā

**Ādažu novada domes saistošajiem noteikumiem Nr.XXXX „Par koku ciršanu mežā Ādažu novada ciemu teritorijās”.**

|  |
| --- |
| Paskaidrojuma raksta sadaļas un norādāmā informācija |
| **1. Projekta nepieciešamības pamatojums**.1.1. Neierobežot vēsturiskās saimnieciskās darbības Ādažu novada teritorijā, kur apdzīvotības blīvums to atļauj. |
| 2**. Īss projekta satura izklāsts.**2.1. Domes pilnvarojums izstrādāt SN izriet no Meža likuma 2. panta ceturtās daļas, kas nosaka, ka pilsētu un ciemu teritorijā meža apsaimniekošanas papildu nosacījumus paredz arī pašvaldību saistošie noteikumi. 2.2. SN izdošanas mērķis ir noteikt kailcirtes ierobežojumus Ādažu novada teritorijas atsevišķās daļās, lai veicinātu meža ekonomisku, ekoloģisku un sociāli ilgtspējīgu apsaimniekošanu un izmantošanu, visiem meža īpašniekiem vai tiesiskajiem valdītājiem.  |
| **3. Informācija par plānoto projekta ietekmi uz pašvaldības budžetu.**Saistošiem noteikumiem nav finansiālas ietekmes uz pašvaldības budžetu.  |
| **4. Informācija par plānoto projekta ietekmi uz sabiedrību (mērķgrupām) un uzņēmējdarbības vidi pašvaldības teritorijā.** 4.1. Mērķgrupa, uz kuru attiecināms SN tiesiskais regulējums ir personas, kuru īpašumā vai valdījumā Ādažu novada pašvaldības teritorijā ir mežs.4.2. Netiek prognozēta negatīva ietekme uz sabiedrību.  |
| **5.Informācija par administratīvajām procedūrām.**5.2. Institūcija, kurā privātpersona var vērties šo noteikumu piemērošanā, ir Ādažu novada dome. 5.2. SN projekts nemaina veicamo darbību līdzšinējo kārtību privātpersonām.  |
| **6.** **Informācija par konsultācijām ar privātpersonām.**6.1. SN izstrādes procesā nav notikušas konsultācijas ar sabiedrības pārstāvjiem. 6.2. Pēc pašvaldības domes Attīstības komitejas atzinuma un šo noteikumu projekta (t.sk., paskaidrojuma raksta) publicēšanas pašvaldības tīmekļvietnē [www.adazi.lv](http://www.adazi.lv) saņemto sabiedrības pārstāvju priekšlikumu vai iebildumu apkopošanas, būtiskākos no tiem paredzēts iekļaut saistošajos noteikumos, izvērtējot lietderības apsvērumus.  |

Domes priekšsēdētājs M.Sprindžuks